Downloaded from YTS.MX
A NETFLIX DOKUMENTUMFILMJE
Official YIFY movies site: YTS.MX
A Renault-Nissan egykori elnöke elhagyta Japánt, és Libanonba menekült.
…a Nissan egykori elnöke, Carlos Ghosn szökésben van.
…a Nissan egykori elnöke, Carlos Ghosn
Japánban volt házi őrizetben…
Állítólag egy hangszer ládájában rejtőzve jutott be az országba.
130 nap a börtönben.
Magánzárkában.
Bilincsre vertek,
és derékszíjon vezettek.
Megfosztottak az emberségemtől.
Ha valakit letartóztatnak Japánban…
az búcsút inthet az életének.
Carlos Ghosn volt az, aki elárulta az én bizalmam.
Falakat emelt maga köré,
és azt hitte magáról, hogy érinthetetlen.
Eleinte még ő volt a nagy megmentő,
de végül gyanúsítottá vált.
Elvesztette minden hatalmát.
Ő lett a meztelen király. Teljesen meztelen.
A nagy kérdés az, hogy pontosan mi is történt? A válasz a pénz.
Én nem erre szerződtem.
Nem akartam belecsöppenni
egy szövevényes nemzetközi összeesküvésbe,
főleg nem Japánban.
Minden jel arra mutatott, hogy nem fogok méltányos elbánásban részesülni.
Rájöttem, hogy két lehetőségem van.
Vagy itt halok meg Japánban, vagy megszökök.
Helló!
Üdv!
Sziasztok!
Köszöntök mindenkit! Szép napot!
Oké, én igazából csak egy színésznő vagyok.
A szövegemet Mr. Ghosn
asszisztenseivel és tanácsadóival folytatott interjúk alapján írták,
akikkel az évek során együtt dolgozott. Mr. Ghosn bizonyos okokból nem kívánt
részt venni a dokumentumfilmben.
Egyelőre nézzük a tényeket!
A történet 1996-ban kezdődött Párizsban, amikor Mr. Ghosnt felkérték,
hogy segítsen megmenteni a hőn szeretett francia autógyárat, a Renault-t.
A Renault nettó vesztesége jelenleg 5 248 000 000 frank.
Louis Schweitzer elnök szerint
a gyár már tíz éve nem volt ilyen súlyos mélyponton.
Még mindig komoly problémát jelent az adósság.
1996-ban
elkezdtem helyettest keresni a Renault berkein belül.
Egyúttal utódot is kerestem,
így felvettem a kapcsolatot Carlos Ghosnnal,
aki be is jött az irodámba.
Természetesen nagyon okos volt, egy briliáns elme.
Nagyon közvetlen volt,
és mindig az aktuális problémával foglalkozott,
tehát egyáltalán nem az a fajta ember volt, aki az időjárásról csevegett.
Nem volt a bájcsevej híve.
Azonnal tudtam, hogy ő kell nekem.
A klasszikus francia rendszerben rengeteg a potenciális örökös.
A vezető tisztviselőknek, vezérigazgatóknak és hasonlóknak
mindig vannak gyerekeik, unokaöccseik, unokáik.
De Carlos Ghosn egyik se volt,
ő máshonnan jött, egy teljesen másik világból csöppent ide.
Akkoriban Carlos Ghosn még libanoni állampolgár volt.
Nem pedig francia.
Mondtam neki, hogy: „Nem ártana
francia állampolgárságot szerezned,
szerintem fontos volna, hogy a Renault vezérigazgatója francia legyen.”
Egyáltalán nem akart
a francia társasági élet részese lenni.
Főleg Párizsban nem.
Szerintem később nagy árat fizetett ezért.
A többi főnök nem kedvelte, mert nem vett részt a társasági életükben.
A többiek találkoztak az operákon, focimeccseken, megbeszéléseken.
Carlos Ghosn nem járt ilyenekre.
A kezdetektől fogva kívülálló volt.
A nevünk arabul eredetileg Ghossone,
de ezt franciául nehéz kiejteni.
Szóval a nevünk betűzve
G-H-O-S-S-O-N-E, kiejtve pedig Ghossone.
De nehéz volt kiejteni, így lett ő Ghosn.
Igen. Imádom ezt a képet.
Ez tisztára ő.
Középen vannak a szerzetesek.
Nagyon komoly képet vág.
Te jó ég! Ez…
Ez már nagyon régi.
Olyan volt számunkra, mint egy varázsló.
Mindenki olyan testvérre vágyik, mint ő.
Nehéz volt Mr. Ghosnnak dolgozni,
mert az volt az alapelve, hogy:
„Csak küldj valamit! Majd szólok, ha nem jó.”
Úgymond, én voltam az az ember, aki a tigris ketrecét takarította.
Úgy kellett kiállnia mindenki elé, hogy sugárzik belőle a tisztelet,
de ugyanakkor rettenthetetlen.
RENAULT TECHNOCENTRE GUYANCOURT, FRANCIAORSZÁG
Egy autógyár olyan, mint egy több millió alkatrészből álló, óriási óra.
Ghosn fogaskerékről fogaskerékre járt.
„Ezt így csináljátok! Azt úgy csináljátok!”
Több ezernyi fogaskerék.
Kielemezte a Renault minden egyes alkotóelemét,
és azt mondta: „A jövő évtől teljesítenetek kell három feladatot.
Ha nem tudjátok teljesíteni,
akkor kigolyózlak!”
1997 A RENAULT VILVOORDE-I GYÁRA, BELGIUM
A Renault bejelentette, hogy júliusban
bezárja a belgiumi gyárát.
Több mint 3000 állás forog kockán…
A Renault úgy döntött, hogy a belgiumi gyárában
leállítja a termelést.
A média elnevezte őt „költséggyilkosnak”.
Mást sem csinált,
csak kirúgta az embereket, bezárta a gyárakat, és mindent leépített.
De ennyi mindent egyszerre nem lehet!
A „Költséggyilkos” Carlos Ghosn
kíméletlenül átszervezte a termelést…
Tény, hogy 3000 ember elvesztette az állását,
de a több milliárdos adóssággal küszködő Renault
pár éven belül elkezdett profitot termelni, hála Mr. Ghosnnak.
Több mint 12,5 milliárd frankot.
Ez elképesztő!
A Renault vezérigazgatója,
Louis Schweitzer nem egy mosolygós ember,
de ma minden oka megvan rá, hogy végre mosolyogjon.
Elég nagyot változott a Renault, de úgy éreztük,
hogy túl kicsik vagyunk, és túlságosan is függünk Európától.
Végül úgy döntöttünk, hogy szövetségre lépünk
egy másik autógyárral,
és hogy ennek a másik autógyárnak ázsiainak kell lennie.
Koreainak vagy japánnak.
1999. MÁRCIUS 27. TOKIÓ
A Renault és a Nissan létrehozza a világ
negyedik legnagyobb autóipari cégcsoportját.
Tokióban írták alá a nemzetközi partnerségről szóló megállapodást.
A Renault 33 milliárd frank befektetésével
megszerezte a japán tőke egyharmadát.
Mérget vettem volna rá, hogy a Renault jövője
a Renault-Nissan szövetség sikerében rejlik.
A nyilvánosság előtt is elmondtam, hogy nem mentem volna bele a dologba,
ha a vállalatot nem Ghosn irányította volna.
Féltünk, bizony.
„Micsoda? Hogy Japánba?
Nincs bennünk semmi közös.
Még a nyelvünk is teljesen más. Azt se tudjuk, hogyan kell köszönni.
Konkrétan semmit nem tudunk róluk.”
Megkérdeztem tőle: „Biztos, hogy odamész?”
Már az elején megmondta, hogy: „Ha nem járok sikerrel, akkor kiszállok.”
Mr. Ghosn egy csőd szélén álló autógyárhoz érkezett.
Egy tönkrement Nissanhoz, ami nem tudott se új autót csinálni,
se népszerű modelleket gyártani.
Mr. Ghosn vállát nyomta a felelősség,
hogy talpra állítsa a Nissant.
Amikor a Renault befektetett a Nissanba, addigra a Nissan
már 20 milliárd dolláros adósságot halmozott fel.
Majdnem fizetésképtelen volt.
Kétkedve ugyan, de valamennyire mégis nyitottan álltam a dologhoz.
De nem volt olyan ember az autóiparban,
aki hitt volna ennek a sikerében.
Maga a „szövetség” szó
feltételezi az egyenlőséget,
de ez nem egy szövetség volt.
A Renault volt fent, a Nissan pedig alatta.
Nem volt se összeolvadás, se egyesülés.
A Renault befektetett,
és irányította a Nissant.
Nagyon furcsa volt,
hogy egy Nissanhoz hasonló vállalat
bevont és el is fogadott egy külföldi vezérigazgatót.
Nagyon furcsa.
Gazdasági újságíróként még nekem is az volt a benyomásom,
hogy egy másik ország meg akarja hódítani Japánt.
Mintha elvesztettünk volna egy háborút,
és most bekebeleznek.
- Örvendek! - Konnichiwa!
Maga a tény, hogy egy ilyen vállalatnak nem volt más választása,
mint hogy külföldi személyt ültessen az igazgatói székbe, olyan volt,
mintha elvesztettünk volna egy gazdasági háborút.
Személyesen látogatta végig a japán gyárakat.
Barátságosnak, odaadónak és nagylelkűnek akarta beállítani magát
az alkalmazottai szemében.
Meg akarta mutatni,
hogy ő nem fogja következetlenül egymás után kirúgni az embereket.
Rengeteg a kihívás.
Napról napra, hétről hétre kell egyre erősebbé tennünk a vállalatot.
És a vállalat sikerét az önök erőfeszítései tehetik lehetővé.
Elgondolkodtam, hogy:
„Tényleg ekkora forradalmár volna ez a középkorú fazon?”
Ez volt az első benyomásom róla.
Alacsony volt, kopaszodott,
és ódivatú szemüveget hordott.
Ránézésre semmi köze nem volt
a roppant divatos Franciaországhoz.
1999 őszén jött a gondolat,
hogy kidolgozunk egy tervet, amivel három év alatt talpra állítjuk a Nissant.
Ahhoz, hogy sikerrel járjon
a Nissant talpra állító terv,
fontos, hogy…
…különösen, ha azt nézzük, hogy a Nissan stabil alappal rendelkezik.
A Michelinnél és a Renault-nál végzett munkája miatt
elterjedt Ghosnról, hogy ő a költséggyilkos.
Emiatt a Nissan alkalmazottai
rettegtek attól, hogy elveszíthetik az állásukat.
Ez azt jelenti, hogy 21 000 alkalmazottól,
vagyis a teljes munkaerő 14%-ától fogunk megválni.
Mikor Ghosn a vállalat élére állt,
azzal a feladattal bíztak meg, hogy bocsássam el az alkalmazottakat.
21 000 ALKALMAZOTT ELBOCSÁTÁSA
Ghosn elvárta, hogy olyan számokat teljesítsünk,
amiket a korábbi munkamódszerekkel lehetetlen volt elérni.
Elég a gyárak bezárásából!
Elég a Renault-Nissan összeesküvéséből!
Ha bárki is panaszkodott,
az szőrén-szálán eltűnt.
Főleg akkor, ha Ghosnt kritizálta.
PR-os szempontból
mondjuk úgy, hogy nem kis kihívás volt
pozitívan beállítani 21 000 ember kirúgását.
Mr. Ghosn népszerűségnövelő hadjáratot indított.
- Jó reggelt, Mr. Ghosn! - Üdv!
- Örvendek. - Jó reggelt! A nevem Yuko Ando.
Nagyon örvendek!
- Ilyen korán kezdi a munkát? - Igen.
Amikor először készítettem interjút Mr. Ghosnnal,
még egészen biztos volt a sikerében.
Azért fontos a következő 15 perc,
mert most még nincs itt senki, és tud egyedül dolgozni,
anélkül, hogy bárki is zavarná.
Most fogja megnézni az e-mailjeit.
100%-osan biztos volt a sikerében.
Eszébe se jutott a kudarc lehetősége.
Hölgyeim és uraim!
Hálásan köszönöm, hogy eljöttek.
És egyúttal köszöntöm a francia sajtó képviselőit is!
Büszke vagyok rá, hogy libanoni vagyok.
Libanon a nehéz időkben is mindig mellettem állt.
Amikor Ghosn a Nissanhoz került,
én még csak egy középvezető voltam.
Összesen 19 évig dolgoztam alatta, illetve vele együtt.
Jó vezető volt, kifejezetten megbízható és hiteles.
És persze nagyon karizmatikus.
Nem voltunk annyira közeli személyes kapcsolatban,
de jó főnök volt. Sőt, kiváló főnök volt.
Most maga a nagykutya. Technológia, csillogás…
…köszönöm, hogy eljöttek.
- Jó volt. - Igen?
Szerintem az, hogy igyekeztek megőrizni a Nissan identitását,
és megpróbálták továbbra is a Renault-tól különállóan kezelni,
egy zseniális ötlet.
Másképp nem is működött volna.
Ghosn nagyon jól tudta, hogy teljesen fölösleges
megpróbálnia rávenni a japánokat,
hogy svájcisapkával a fejükön, és bagettel a kezükben dolgozzanak.
A japán kultúrában
az év legfontosabb ünnepe az újév napja.
Carlos Ghosn kihagyta az első megbeszélést,
amin ott voltak a beszállítók is.
Ghosnnak kellett volna felnyitnia egy hordó szakét egy baltával,
majd jó szerencsét kívánnia mindenkinek.
Ha ezt kihagyja, igen rossz szemmel néznek rá.
És ő kihagyta. Elment nyaralni.
KÖSZÖNTÖK MINDENKIT A NISSAN IWAKI GYÁRÁBAN!
Nagyon karizmatikus volt.
A jelenlétében mindenki feszült volt,
és csodálattal néztek fel rá.
Nem volt jóképű.
Szerintem úgy nézett ki, mint Mr. Bean.
De ezt nem mondhattam ki hangosan, különben bajba kerültem volna.
Most miért nevetnek?
Soha nem éreztem rajta alkohol szagát,
és természetesen nem is dohányzott.
Mindig nagyon komoly volt.
Korán kelt, és korán feküdt le.
A reggelijét egy palackban készítettem elő neki,
mindig az előző napon.
Zabkását, kókusztejet, maquibogyóport
és egy préselt algaporrudacskát.
Egy ilyen rudacska nagyjából 1000 jenbe kerül.
Az egészet összeturmixoltam egy sűrű, lila masszává.
Mindennap azt kérte reggelire.
Jól állt rajta az öltöny, erőt kölcsönzött neki.
Legalábbis azt hiszem.
Nem azért voltam 17 évig a Nissan feje, mert én vagyok Carlos Ghosn,
hanem mert jól teljesítettem, növekedést értem el,
profitot és pénzforgalmat termeltem,
növeltem az osztalékot. Hiszen ez volt a feladatom.
Amikor Ghosnnal készítettem interjút,
minden a számokról szólt.
Szinte darálta a számokat,
meg a rengeteg adatot.
Olyan gyorsan beszélt,
és annyira megigézően, hogy bármit is mondott, azt mindenki elfogadta.
Azt hiszem, volt egyfajta
előadóművészi varázsereje.
Lenyűgöző pálfordulás történt a Nissannál.
A csúnya autókat leváltották a szép autók.
A gyártott autók száma 2,5 millióról 5,7 millióra ugrott.
A 20 milliárdos tartozásból 15 milliárdos tartalék lett.
Nem sokan lettek volna képesek ezt elérni. Sőt, egyedül talán csak Ghosn.
A Nissanosok gyakran emlegették a „Ghosn-prémiumot”.
És hogy csak azért, mert Ghosn volt a vezető,
a befektetők is sokkal értékesebb vállalatként tekintettek a Nissanra.
Ekkora hatalommal bírt Ghosn az autóiparban.
Japánba érve arra gondoltam, hogy:
„Egy nagyon híres, nagyon ismert emberrel lesz dolgom.”
A karrierem során
azelőtt még soha nem volt dolgom olyan ismert emberrel, mint Mr. Ghosn.
Minden autógyárnak van egy ikonja.
A Fordnak a Mustang.
A GM-nek a Corvette.
Az Aston Martinnak a DB5-ös.
A Nissannak a GT-R.
Minden erőnkkel a GT-R Tokiói Autóbemutatós debütálásán fáradoztunk.
Én írtam a beszédet, Simon pedig a sajtónyilatkozatot.
Élvezettel írtam,
mert az egész a szenvedélyről és a termékről szólt.
Ghosn annyira népszerű volt,
hogy 800 újságíró tülekedett érte a színpadnál.
Kényelmetlen volt a várakozás. Meleg volt, mindenki izzadt.
A backstage-ben Ghosn azt mondta nekem, hogy:
„Ez egy óriási esemény.” És igaza is volt.
Óriási robajjal gurult be a színpadra.
Mindig is rettenetesen komoly volt,
de mosolyogva szállt ki a kocsiból.
Szerintem elragadták az érzelmek.
Aztán azt mondta…
Amit az imént hallottak, az a Nissan teljesítmény iránti szenvedélye.
Amit látnak, az a fizikai megnyilvánulás csúcsa.
Íme a vadiúj Nissan GT-R!
Az volt Ghosn fénypontja.
Akkor érte el a csúcsot.
Amikor egyetemista voltam,
a pasimnak volt egy GT-R-je.
Helyes!
Kellemes emlék, ugye?
Meg akarta mutatni, hogy a GT-R
egy báránybőrbe bújt farkas.
Hogy hihetetlenül egyszerű vezetni ezt a kocsit.
…100 km/óra.
Én is kipróbálhattam.
Az előbb 200 km/órával ment!
Aztán hirtelen lelassított 60-ra…
De a végére az volt az érzésem,
hogy Ghosn pont úgy rajong a kocsikért,
mint egy kisgyerek.
Alapvetően imádta a média figyelmét.
Nagyon híres volt.
GHOSN-ŐRÜLET
Szemmel láthatóan elszabadult a Ghosn-őrület.
IMÁDUNK TÉGED
Eleinte ijesztőnek tűnt,
de így személyesen már egészen jópofa.
Még integetett is nekünk!
Tele voltak vele az újságok.
Olyan volt, mint egy sztár.
Kifejezetten megnyerő volt a színpadi jelenléte.
Nagyon fontos volt számára, hogy létrehozzon
egy saját rajongói klubot.
Mr. Ghosn létrehozott egy saját rajongói bázist a Nissanon belül,
és ezzel bebiztosította a vezérigazgatói pozícióját.
Szinte ugyanúgy csinálta, ahogyan a politikusok szokták.
HAJRÁ, IWAKI!
Aztán megjelent a mangákban is,
képregényekben írták meg a történetét.
Nem tudom, hogy merről merre kell olvasni, de…
Igen, ez… Atyaég!
A bátyám egy japán manga főhőse!
Az arca és a vastag, fekete szemöldöke
jól illett a mangákba.
Nagyon könnyű volt megrajzolni.
Az unokatestvérem, aki ott járt nála, egyszer elment vele egy étterembe,
és elmesélte, milyen volt. Azt mondta: „Elképesztő volt, Nayla!
Mindenki felállt és megtapsolta.
Kirázott a hideg. Bárcsak te is láthattad volna!”
Én biztos elsírtam volna magam.
Ezen én vagyok Mr. Ghosnnal.
Ezen pedig Mr. Ghosn, a személyzetem és én.
Annyira híres, hogy szinte mindenki ismeri.
Mr. Ghosnnak hála,
mindenki hallott az éttermünkről,
és megnőtt a forgalmunk.
Itt ült, ennél a pultnál.
Ez volt a kedvenc jakitorija.
A csirkemelles.
Amikor híres lett,
és láttam a róla készült mangákat, meg a többit,
mondtam neki, hogy: „Olyan vagy, mint egy rakéta, mint egy üstökös!
És tudom, hogy még mindig tartogatsz meglepetéseket.”
Egészen zseniális és páratlan volt,
amit 1999 és 2007 között elért.
És bármi is történt utána, az nem teszi semmissé az eredményeit.
Forradalom az autógyártás világában.
Új vezető a Renault csoport élén.
Louis Schweitzer átadja a stafétát a Nissan
jelenlegi vezérigazgatójának…
Örülök, hogy visszatérhettem Franciaországba,
és egy olyan innovatív vállalat vezérigazgatója lehetek, mint a Renault.
Megegyeztünk Carlos Ghosnnal,
hogy ő lesz az utódom a Renault-nál.
De ebben az is benne volt, hogy feladja a Nissan vezérigazgatói székét.
Választhatott volna egy utódot.
Egy japán embert, vagy valaki mást, aki mindkét kultúrát ismeri.
De nem tette. Nem állt szándékában.
Azt mondta: „Pár hónapig még megtartom
a Renault és a Nissan vezérigazgatói székét is,
addig keresek egy utódot a Nissannál.”
Természetesen hittem neki.
És ostoba voltam, hogy hittem neki.
Továbbra is irányítani akarta a Nissant.
Szerintem ez egy végzetes hiba volt
a szövetség, a Nissan, a Renault és Ghosn számára is.
Úgy vélem, drágán megfizetett ezért.
Mindent utazás közben csináltunk.
Elmentünk Thaiföldre, ott töltöttünk pár napot,
aztán elmentünk Egyiptomba, a Nílus partjára.
Aztán Európába, aztán megint máshova.
Folyton úton voltunk.
Nagyon nehéz volt.
Havonta egyszer találkoztam vele, miután körbejárta a Földet.
Állítólag havonta csak egy hetet töltött Japánban.
A többit Franciaországban és Amerikában töltötte.
Példátlan, hogy egy vezérigazgató egyszerre irányítson
két nemzetközi vállalatot. Mr. Ghosn az egyetlen.
Senki nem tudta megértetni vele, hogy lehetetlenség
két ilyen hatalmas, egymástól 10 000 km-es távolságra lévő
nagyvállalatot vezetni,
állandóan utazgatni, és a kettő között ingázni.
Így nehéz megismerni egy régiót, az embereket,
a csapatokat, és megérteni a folyamatokat.
Ekkor kezdett el szétesni.
Összesen 26 új autót fogunk piacra dobni a tervezett időtávon belül.
2006-hoz képest 2009-re 800 000 autóval fogjuk megnövelni
az eladásainkat.
Feleannyi időn belül megduplázzuk a volumennövekedést.
Ghosn legfőbb célja a profittermelés volt,
és hogy szétossza a profitot a részvényesek között.
Ahogy a személyzetet kezelte,
ahogy kiaknázta a tehetségeket, és ahogy megvált a többiektől…
Teljesen másképp csinálta,
mint a többi japán vezető.
Ahogy Ghosn a gyalogokkal bánt, ahogy mi hívjuk őket,
az borzalmas volt.
2006 RENAULT TECHNOCENTRE, FRANCIAORSZÁG
Egyik napról a másikra úgy döntött,
hogy 30%-kal csökkenti a Technocentre költségeit.
Véresen komoly szerződéseket íratott alá az emberekkel.
Persze nem szó szerint,
de a szerződéssel szívüket-lelküket felajánlották a vállalatnak.
KÖSZÖNTJÜK A RENAULT TECHNOCENTRE-BEN!
2006 elején
a férjem már napi 12 órát dolgozott.
Még hétvégén is bejárt.
Az utolsó két hónapban már több, mint heti 90 órát dolgozott.
Sokszor volt, hogy 100-nál is többet.
Nevetséges volt ez az egész.
Az egyik délután felhívott a rendőrség.
Először azt hittem, hogy a férjem autóbalesetet szenvedett.
Mint kiderült, nem erről volt szó.
A férjem öngyilkos lett. Leugrott egy gyaloghídról.
Előtte már ketten is leugrottak ugyanarról a gyaloghídról.
Az egyikük meghalt,
a másik pedig olyan súlyosan megsérült, hogy lebénult, és tolószékbe kényszerült.
Négy hónapon belül három öngyilkosság. A sajtó azonnal ráharapott a sztorira.
Tömeghisztéria pusztít a Renault alkalmazottai körében?
Ismét felmerült a kérdés,
miután egy 44 éves alkalmazott véget vetett életének.
Másfél hónap alatt nyolc kilót fogyott.
Minden este sírt.
Szó szerint éjjel-nappal dolgozott.
Végignéztem, ahogy teljesen kifordul önmagából.
Azt hajtogatta, hogy amit tett, az megbocsáthatatlan.
Pedig az megbocsáthatatlan, amit a Renault tett.
Akkoriban a Technocentre-ben dolgoztam.
Azelőtt soha nem történt ilyesmi.
Mintha minden értelmét vesztette volna.
Az emberek annyira elkeseredtek, hogy véget vetettek a saját életüknek.
Nem gondoltuk, hogy a Renault-nál ilyesmi előfordulhat.
Írtam Carlos Ghosnnak.
Azt hittem, ha közvetlenül neki írok, akkor válaszolni fog.
De nem válaszolt.
Ez már csak így megy.
Nem tudom, hogy ő volt-e az egyetlen felelős.
De azért ő a felelős, hogy a vállalatra olyan hatalmas nyomást helyezett,
és hogy támogatta az akkor alkalmazott vezetési módszereket.
Súlyos gondatlanság a Renault autógyár részéről…
Súlyos gondatlanság.
Súlyos gondatlanság állhat a…
…a bíróság szerint az autógyárnak „tisztában kellett lennie a problémával.”
Vállalatunk egyáltalán nem veszi félvállról ezt a tragédiát.
Mindenkit megérintett.
Felelősségre vonjuk a felelős vezetőket, és minden figyelmünket…
Most jövök rá, ahogy erről beszélek,
hogy a fájdalom enyhült, de a haragom nem.
Tombol bennem a harag.
Még mindig érzem, hogy itt van.
A fájdalom valamelyest enyhült, de a harag nem.
2010 A NISSAN TOKIÓI SZÉKHELYE
Japánban 2010 óta mindenki,
akinek a fizetése meghaladja a 100 millió jent,
köteles közzétenni a fizetése összegét.
Ekkor tűnt fel, hogy Carlos Ghosn fizetése
hétszer annyi, mint a Toyota vezérigazgatójának a fizetése.
Amikor először megláttam
Carlos Ghosn nyilvánosságra hozott fizetését,
nevetségesen soknak gondoltam.
Felülmúlta minden elképzelésünket.
És ő még kevesellte is azt a pénzt.
Akkorra Mr. Ghosn már kezdte elveszíteni
az úgynevezett szupererejét.
Mikor kiderült, hogy Mr. Ghosn 8 millió eurót kapott a Nissantól,
Franciaországban is elkezdtek kérdezősködni.
Szóval nem csoda,
hogy ha a Renault-tól 1,2 milliót kapott,
tehát összesen 9,2 millió eurót, azt az emberek egy kicsit sokallják.
A Ford alapítója azt mondta:
„A jó vállalati légkörhöz elengedhetetlen,
hogy ne keressek 20-szor annyit, mint az egyszerű munkások.”
Ez az úgynevezett „osztozkodás”. Erről mi a véleménye?
Bármit is mondott az öreg Ford, a vállalata nem alkalmazza ezt az elvet.
A Ford vezérigazgatója az autóipar jelenleg legtöbbet kereső vezérigazgatója.
Háromszor annyit keres, mint én. Csak hogy maga is tudja.
Sose láttam, hogy szórná a pénzt.
Nagyon konzervatív volt, és vigyázott a holmijára.
Például az ingjeit
addig hordta, amíg a gallérjánál és a hónaljánál
meg nem sárgult.
Itt van például ez a gomb is.
Mikor egy kicsit meghízott, és a gomb szorította a nyakát,
arra kért engem,
hogy minden ingjén varrjam beljebb egy centivel.
Nagyon megbecsülte a pénzét, és nagyon vigyázott rá.
Biztosan azért, mert nagyon jól tudott spórolni.
LIBANON
Elkezdett változtatni a megjelenésén.
Úgy hallottam, hogy vastagabb talpú cipőt hordott,
hogy magasabbnak tűnjön.
Nyilvánvalóan látszott a haján, hogy hajbeültetése is volt.
Végre elértük az 5%-os piaci részesedést, de ez még csak az első lépés.
Tényleg, a haja…
Azt hiszem, most több haja van,
mint korábban.
Nem tudom, hogy magasabb lett-e,
de az biztos, hogy több a haja.
Azután megszabadult a szemüvegétől,
elment egy lézeres szemműtétre,
ahol helyrehozták a rövidlátását.
Utolérte a kapuzárási pánik.
Elvált az első feleségétől.
A gyerekei már egyetemre jártak.
Elkezdett divatosabb öltönyökben járni.
Jobban odafigyelt a megjelenésére,
és kicsit fellengzősebben is viselkedett.
Egy értékpapír-elemző azt mondta nekem, hogy az órabére
150 000 és 250 000 dollár között lehet.
Az volt az alapelvem, hogy ne vesztegessem az idejét.
- Nem gond. Van aláírnivaló? - Igen.
Mikor már közel hét éve dolgoztam a Nissannál,
felajánlottak egy lehetőséget,
hogy dolgozzak Japánban, a nemzetközi székhelyen.
Nagyon ideges voltam, mert az volt az első igazgatósági ülésem.
Féltem, hogy elkések, hogy kifolyik a töltőtollam, meg ilyesmik.
Lenyűgöző volt látni, hogy mindenki hamarabb érkezett.
Aztán megérkezett ő, leült, és…
10 óra 30 perc.
Percre pontosan kezdődött az ülés.
Ki kezdi?
Én.
- Kezdhetem? - Igen, lássunk hozzá!
Körbevették az ügyvezetők, és úgy itták minden szavát,
mint egy kis rajongói klub.
Mindent megtettek érte, igyekeztek a kedvére tenni,
a kedvében járni.
Nem mondanám, hogy Carlos Ghosn volt a császár.
Azt nem tudom, hogy ő istennek képzelte-e magát,
de senki nem mehetett szembe vele.
Szerintem akkor már nem a földön járt.
Mondhatni, hogy felszállt a fejünk fölé.
Csak olyan emberek vették körül, akik rendre ajnározták,
és emiatt elvesztette a valóságérzékét.
Ez is hozzájárult a paranoiájához. Rettegett, hogy összeesküdnek ellene.
Hirtelen felbukkant pár ügyész, meg néhány Nissanos ügyvezető, hogy:
„Tudjátok, mit? Ez az ember egy rideg, kapzsi diktátor.”
Ezt mondták rólam. „Rideg, kapzsi diktátor.”
2010 szeptemberében
a Renault néhány ügyvezetője kapott egy levelet,
miszerint van nálunk néhány fejes,
akik információkat szivárogtatnak egy kínai cégnek.
És ezek az emberek…
Azzal vádolták őket, hogy belsős információkat adtak el
kínai kémeknek.
Carlos Ghosn nagyon határozottan reagált erre. Azt mondta:
„Beszéljünk a kormánnyal! A kormány majd közzéteszi,
és akkor Kína bajban lesz, mert ott
a Nissannak hatalma van.”
Mondom neki: „Nem! Nem beszélhetünk a kormánnyal.
Az embereket kell rávenni, hogy beszéljenek.”
Össze is hoztam egy kisebb csapatot, hogy kikérdezzük ezt a három embert.
Mindhármójukat jól ismertem, de az egyikőjüket különösen.
Igen? Tessék?
Szia, Patrick!
- Hogy vagy? - Megvagyok, köszi.
A lényeg, hogy mivel barátok voltunk,
gondoltam, hátha rá tudom venni, hogy beszéljen.
Azért akarok beszélni veled,
mert úgy tudom, hogy valami rosszat tettél.
Éspedig?
Ipari kémkedés.
Nem tudom elhinni, hogy képes voltál ilyet megtenni.
Bocs, még biztosan félálomban vagyok, mert nem értem, miről beszélsz.
Találkoztam vele,
és megkérdezte: „Te meg miről beszélsz?
Ez… Nekem ehhez semmi közöm.”
Erre azt mondtam neki: „Kaptam egy dokumentumot,
miszerint van egy svájci bankszámlád, ahová el is utalták a pénzt.”
Mire ő: „Ez nem igaz.”
Épp most hallgatják ki a cinkostársaidat a szomszédos irodákban.
Tudod, csak a teljes átláthatóság kedvéért.
Őket is ugyanezzel gyanúsítják.
- Persze te vagy a fókuszban, elvégre… - De hát ez…
- Nagy marhaságot csináltál. - Én nem csináltam semmit.
Marhaság volt, nagy hibát követtél el.
De te ezt biztos jobban tudod, mint én, Michel.
Én semmit sem tudok.
Tényleg nem értem, miről beszélsz.
Nem értem ezt az egészet.
Ezzel most vége a karrierednek, a családodnak, mindennek vége.
Amint elhagyod ezt a szobát, Michel, elhagyod a Renault-t is.
Nem akarok bajba kerülni olyasmiért, amit nem követtem el.
Te tudod, Michel.
Véget értek az ünnepek, és bejöttünk az első munkanapra.
Végigjártuk az irodákat,
mindenkinek boldog új évet kívántunk.
Egyből hallottuk a pletykát,
hogy kirúgtak három embert.
Azonnal szóltak, hogy ha esetleg felhívnának minket,
ne beszéljünk velük.
Mégis hol élünk mi?
A sztálini Szovjetunióban?
A Renault három ügyvezetőjét azzal gyanúsítják,
hogy üzleti titkokat szivárogtattak ki.
Kirúgták a vállalat három vezető tisztviselőjét,
akik állítólag fontos információkat szivárogtattak ki az elektromos autókról.
Kínos botrány a vezetőség berkein belül.
Úgy rúgtak ki a vállalattól, mintha egy senki lettem volna.
Súlyos vádakkal illet a Renault,
és én mindet tagadom.
Nem nyúltam semmilyen pénzhez, és külföldi számláim sincsenek.
Nyitott könyv vagyok. A nyomozás ezentúl a törvény kezében van.
Amikor Carlos Ghosn megjelent a tévében, csak tovább rontott a helyzeten.
A mai vendégünk Carlos Ghosn.
- Jó estét! Köszönjük, hogy eljött. - Jó estét!
Rengeteg kérdés merült fel az ügy kapcsán.
Megmondták neki a tanácsadóink, hogy: „Ne beszéljen bizonyítékokról!”
Van kézzelfogható bizonyítéka a bűnösségük kapcsán?
Ha nem lenne, akkor most nem lennék itt.
Azt tudni kell, hogy…
Erre mindenki azt kérdezte: „Hol a bizonyíték?”
Tudtam, hogy hazudik.
Egyetlen szava sem volt igaz.
Nem volt bizonyítékunk.
Csak egy szánalmas kamuüzenet,
amit a Renault egyik alkalmazottja,
egy csaló eszelt ki.
A meggyanúsított alkalmazottak nem kémek voltak, csupán zsarolás áldozatai.
A bankszámlakivonatok is hamisak voltak. Az egész csak kitaláció.
Vajon valóban történt ipari kémkedés a Renault-nál?
Már a vezetőség is kezd kételkedni benne.
Szégyelltük magunkat.
Mindenki a Renault-n nevetett,
de főleg Carlos Ghosnon.
Végül, úgy egy hónappal később,
nem emlékszem, hogy pontosan mikor,
de újra megjelent a tévében.
- Jó estét, Mr. Ghosn! - Jó estét!
Januárban még nagyon magabiztosan állította,
hogy több bizonyítéka is van a kémkedést illetően,
azonban mostanra nyilvánvalóvá vált, hogy ez nem igaz.
Hogyan foglalná össze az esetet?
Az történt, hogy tévedtem.
Tévedtünk.
A párizsi ügyész nyomozásának eredményei alapján
átvertek minket.
Sarkozy azt mondta, hogy az ügy miatt valakinek fel kell állnia.
Akkor épp Sarkozy volt az elnök.
Így kerültem lapátra.
Mennem kellett.
Azért küldtek el, hogy Carlos Ghosnt védjem.
Van egy francia közmondás, hogy: „Fejétől bűzlik a hal.”
Azt hittük, hogy a felső vezetésnek elment az esze.
Ezzel kezdődött Carlos Ghosn
és a szövetség bukása.
Számomra az volt a legszimbolikusabb pillanata ennek a szomorú történetnek,
amit Versailles-ban művelt.
Hivatalosan a Renault-Nissan szövetség 15. születésnapját ünnepelték,
de ezt Carlos Ghosn pontosan a saját 60. születésnapjára szervezte.
De csak azért, mert a Versailles-i kastély semelyik másik napon nem volt szabad.
Ez csak…
Pusztán a véletlen műve, hogy a munkahelyi rendezvény
egybeesett Ghosn 60. születésnapjával.
Nem volt előre eltervezve.
Még szülinapi tortát se kapott,
szülinapi dalt se énekeltek neki.
De elhívtak egy Michelin-csillagos séfet, ami nagyon menő.
Tudjátok, hogy mennyibe került a szülinapi bulija?
Nagyjából 630 000 euróba.
És ezt az egészet a Renault-Nissan pénzéből fizette.
Szóljon a diszkó!
Köszönöm.
Hölgyeim és uraim, kedves barátaim, sok szeretettel köszöntök mindenkit!
Olyan embereket kellett volna meghívnia, akik segítették a szövetség munkáját.
Tehát nem csak barátokat,
meg VIP celebeket, mint Cherie Blair.
Nyilván meghívta pár barátját és rokonát,
de csak 95-en mentek el a…
Összesen legalább 150-en voltak jelen,
és volt legalább három ember, aki a szövetségnél dolgozott.
Louis Schweitzert is illendő lett volna meghívni
a szövetség évfordulójára.
Nem. Nem hívtak meg a Renault-Nissan szövetség évfordulójára.
Teljesen kiakadtam.
Enyhén szólva is arcátlanság volt.
Az első gondolatom az volt, hogy: „Ez megbuggyant?”
Nem tudtam elhinni.
Az igazgatóság alatti szinteken magunknak vettük az irodaszereket.
Ghosn zseniálisan
beleplántálta a vállalatba a takarékoskodást,
de az nem volt összhangban azzal, amit az emberek láttak.
Tehát az alkalmazottak takarékoskodása
nem passzolt össze Ghosn rongyrázó életmódjával,
a versailles-i bulikkal,
a focivilágbajnokság-jegyekkel,
meg a magánrepülőzgetéssel.
Nem tudta elkülöníteni a munkát a szórakozástól.
A Nissan szemszögéből nyilvánvaló volt,
hogy sokkal kevesebb időt és energiát fordít a Nissanra,
mint korábban.
Ez egy fontos fordulópont volt,
mert a Nissannál ekkor kezdett megcsorbulni a vezetői tekintélye.
Ahhoz, hogy továbbra is a Nissanra fókuszálhassak,
hogy továbbra is biztosítani tudjuk ezt a gyártási eredményt,
javasoltam a Nissan igazgatótanácsának, akik el is fogadták,
hogy Hiroto Saikawát előléptessük vezérigazgatónak.
Saikawa akkor lett vezérigazgató, amikor Ghosn elnök lett.
De Ghosn nem az elnöki feladataival foglalkozott.
Továbbra is ő irányította a vállalatot.
JEAN-PAUL BADUEL ÜGYVÉD
Azért kezdtem el foglalkozni a Renault-val,
mert a vezérigazgató viselkedése felkeltette a figyelmemet.
Olyan emberről van szó, aki látszólagosan egy költséggyilkos,
tehát csökkenti az általános költségeket,
de ugyanakkor mindenki háta mögött, főleg a Renault és a Nissan
részvényeseinek a háta mögött, létrehozott saját magának
egy óriási malacperselyt.
Nekem úgy tűnik, hogy egy…
Egy összeesküvés… Egy pillanat!
Ezt óvatosan kell megfogalmaznom.
Szóval, nekem úgy tűnik, hogy létrehoztak bizonyos cégeket,
amiket arra használtak, hogy új vállalkozásokba fektethessenek,
hogy a Nissan bizonyos iparágakban előnyhöz juthasson.
Ma már sok autógyár csinálja ezt.
Alapvetően befektetnek startup cégekbe,
és a szokásosnál picit rizikósabb vállalkozásokba.
Tehát befektettek egy csomó pénzt.
De ahelyett, hogy felhasználták volna a technológiai fejlesztésekre szánt pénzt,
volt egy csomó igazgató, akik folyton cserélődtek,
a pénzt pedig elherdálták mindenféle dolgokra.
Én voltam az egyik igazgató.
A cég alapításakor
az alaptőkét Amszterdamon kívül kezelték.
Feltételezhetjük,
hogy szándékosan ködösítettek, mert volt valami…
hátsó szándékuk.
Túlbonyolították a dolgokat,
hogy senki ne tudja, mit is csinálnak valójában.
Ide-oda rángatták az embereket, más-más feladatokat adtak nekik.
Kidolgozott
egy tervet,
amivel óriási pénzeket tudott elsikkasztani,
amiből villákat, jachtokat
és ékszereket vett.
Aztán kitudódott, hogy állítólag
házakat meg ilyesmiket vesz ezekből a pénzekből.
- De erről én semmit nem tudok. - Mennyit fektettek az alaptőkébe?
- Attól tartok, nem emlékszem. - Nem?
De nem kevés pénzt.
- Gondolom, nem csak ezreket… - Nem. Milliókat.
Vannak becsléseink, hogy Mr. Ghosn különféle entitások álcája mögé bújva
mekkora összegekért vásárolhatott magának bizonyos külföldi ingatlanokat,
és összességében egy igen tetemes összegről van szó.
Egyfajta varázsló volt olyan tekintetben,
hogy a pénzt, amivel dolgozott,
kidolgozott rá egy rendszert, aminek köszönhetően
azt csinálhatott a pénzzel, amit csak akart.
Maga szerint mi kellett ahhoz,
hogy senkinek ne tűnjenek fel ezek a sikkasztások egészen addig,
amíg el nem indul a lavina?
Ez egy jó kérdés.
Mint tudja, én ezekről semmit nem tudtam.
Nagyon sokan nem tudtunk ezekről a dolgairól,
és kénytelenek vagyunk beismerni, hogy teljesen észrevétlenül követte el
ezeket a sikkasztásokat.
Utálom ezt mondani,
de szerintem a Nissan ügyvezetői
teljesen megbíztak Mr. Ghosnban.
Túlságosan is függtek tőle.
Senki nem kritizálta, és hagyták neki, hogy bármit megtehessen.
A házak mind a Nissan nevén vannak. Erre maguk:
„Te jó ég, mire bukkantunk! És mindezt titokban csinálta!” Titokban?
Megmutatom a papírokat.
Ezt a szerződést
a Nissan két igazgatója, Greg Kelly és Hiroto Saikawa írta alá.
„Vállalati használatra, szálláshely biztosítására.
Rio de Janeiro, Brazília. Bejrút, Libanon.”
Mikor hallottam, hogy mindenki meglepődött,
hogy állítólag titokban csináltuk, azt mondtam magamban: „Te jó ég!”
Ugyanakkor tény, hogy…
Megbíztam Mr. Ghosnban és a csapatában, de…
Tudják, én…
Nem tisztem, hogy bárkire is ujjal mutogassak.
Megbíztak, hogy segítsek feltárni Ghosn állítólagos kötelezettségszegését.
A nyomozás során kiderült, hogy bizonyos ügyvezetők is segédkeztek
a kötelezettségszegés bizonyos fázisaiban.
Ahogy haladtunk előre a nyomozásban,
úgy rántottuk le a leplet az egymásra épülő szintekről.
Az én feladatom az volt, hogy mindezt megmagyarázzam
a vizsgálóbizottság vezetőinek,
tehát mondhatni, hogy én voltam az, aki borította a bilit.
Ha azt mondta volna az igazgatóság, hogy: „Ne aggódj, Rav! Mindent kézben tartunk.
Köszönjük, hogy felhívtad a figyelmünket az aggályaidra,
de nincs semmi teendő”,
akkor jó, akkor minden oké.
Én elvégeztem a dolgomat, ők szintúgy.
De nem ez történt. Csak kínosan hallgattak.
Három napon belül le is vettek a Ghosn-nyomozásról.
Azok után, hogy nyolc évet töltöttem Japánban,
egyszerűen hazaküldtek.
Alapvetően elvesztettem az állásomat.
És ekkor felötlött bennem, hogy talán az egész kosár alma rohadt.
És ha az egész kosár rohadt,
akkor vége a játéknak, nemde?
Mr. Ghosnt megkérték, hogy pár napig még maradjon,
amíg a Renault-Nissan szövetséget a következő szintre lépteti.
A legtöbben ezt ugyebár összeolvadásnak neveznék,
de Mr. Ghosn és kommunikációs csapata nagyon ügyesen kerülték ezt a szót.
Valószínűleg azért kerültem ebbe a helyzetbe,
mert elfogadtam a felkérést,
hogy tovább segítsem a két vállalat egyesülését,
a vállalatok konvergálását.
A Nissan szemszögéből nézve,
szerintem ők úgy gondolták, hogy semmit nem nyernek azzal,
ha összeolvadnak a Renault-val.
Már az elején elmondtam többször is, hogy ellenzem az összeolvadást.
A szövetséget támogattam, de az összeolvadást nem.
Egyszerűen nem.
Sajnos nem volt meg a bizalom.
És sajnos néhány japán barátunk úgy gondolta,
hogy a Nissan úgy szabadulhat meg a Renault befolyásától,
hogy tőlem szabadulnak meg.
Carlos Ghosn olyan a japánok számára, mint egy prosztatavizsgálat.
Tudják, hogy szükséges, tudják, hogy az egészségüket szolgálja,
de akkor is rohadtul megalázó,
hogy valaki a seggedben turkál a kezével.
És az ember előbb-utóbb reagál erre,
méghozzá meglehetősen erőszakosan.
Nos, Ghosn 19 évig vezette őket, mielőtt reagáltak volna.
És ők reagáltak, nem is akárhogyan!
Pénzügyi kötelezettségszegés gyanújával
letartóztatták a világ egyik legbefolyásosabb üzletemberét Tokióban.
Carlos Ghosnt, a Nissan igazgatótanácsának elnökét…
Carlos Ghosnt, a Renault-Nissan ikonikus vezérigazgatóját letartóztatták Japánban.
A Nissan közleménye szerint már hónapok óta nyomoznak Ghosn után.
Azzal gyanúsítják, hogy személyes célokra használta a vállalat pénzét.
Megérkeztem a repülővel, és betuszkoltak egy autóba.
A határőrök szerint
gond volt a vízumommal.
Nem telefonálhattam, és egyből le is tartóztattak.
Nem értem, mi ez az egész.
Az első gondolatom az volt, hogy: „Végre letartóztatták!”
Legalább a Nissant felhívhatom, hogy küldjenek egy ügyvédet?
Nem tudtam, hogy ők állnak mögötte.
És előre megrendezték az egészet! A vállalat és az ügyész.
Ami elképesztő, az az,
hogy előre szóltak a japán csatornáknak,
hogy le fogják tartóztatni Ghosnt, és már a reptéren vártak rá.
Zuhannak a Nissan és a Renault részvényei.
Épp a cég egyik nagy szemináriumán voltam. Délelőtt 10-kor elmentünk kávézni.
Ránéztem a telefonomra: „Azta!”
Kötelezettségszegés…
Egyértelmű, hogy valaki le akarta csukatni.
Egy belső vizsgálattal indult, miután valaki
jelezte az aggályait.
Carlos Ghosn legfontosabb ügyvezetőjét, Greg Kellyt is letartóztatták.
A letartóztatásom után öt órával
egy apró börtöncellában találtam magam a Kosugében.
Ha valakit letartóztatnak Japánban, az nagy bajban van.
Szinte minden szempontból bűnösnek tekintik.
Hogy is mondjam? Ha beszélek róla, már akkor is érzek itt egy kis fájdalmat.
Gombóc van a torkomban.
Biztosak voltunk benne… Biztos voltam benne, hogy tévedés történt,
és hogy másnap már ki is engedik, hiszen hogyan is lehetne másképpen?
Nekem azt mondták, hogy ez törvényes.
Már hogy lehetne ez törvényes?
Google Translate-tel fordítottam le a japán cikkeket,
úgy próbáltam megérteni a történteket,
de csak akkor sikerült igazán,
amikor megnéztem Hiroto Saikawa sajtókonferenciáját.
Akkor fogtuk fel, hogy valami hihetetlen dolog történt.
Olyan volt, mint a Trónok harca, csak a Nissan kiadásában.
Kész téboly volt.
Roppant dühösek vagyunk.
Jómagam különösen.
Hatalmasat csalódtam.
A probléma ott kezdődik, ha egy embernek túl nagy hatalma van.
Ez volt tehát a sok éven át tartó Ghosn-éra sötét oldala.
Egyesek szerint én, Saikawa, árultam el Carlos Ghosnt.
De ez egyáltalán nem igaz.
Ő árulta el az én bizalmam.
És ez a lényeg.
Én nem erre szerződtem.
Én egy autógyár ügyvédjének szerződtem le.
Nem akartam belecsöppenni
se egy szövevényes nemzetközi összeesküvésbe,
se egy sikkasztásba, és főleg nem Japánban.
KOSUGE BÜNTETÉS-VÉGREHAJTÁSI INTÉZET TOKIÓ
Japánban a bűncselekménnyel…
A bűncselekménnyel
gyanúsított személyek 99%-át bűnösnek találják.
Egy igazságügyi rendszer legitimitását nem az elítéltek arányának kéne tükröznie,
hanem annak, hogy eltökélten kutatja a színtiszta igazságot,
és hogy tisztességes igazságszolgáltatást nyújt.
Ha valakit letartóztatnak Japánban…
TAKASHI TAKANO CARLOS GHOSN EGYKORI VÉDŐÜGYVÉDJE
…az búcsút inthet az életének.
130 nap a börtönben, magánzárkában,
egy ablak nélküli kis cellában,
heti két zuhanyzással.
Szerettem volna gyakrabban, de megtagadták.
Éjjel-nappal vallattak.
Kora reggel, délután, éjszaka,
egyhuzamban akár nyolc órán keresztül, ügyvéd jelenléte nélkül.
Az elejétől tudtam,
hogy nem az igazságot keresik.
3 HÓNAPPAL KÉSŐBB KOSUGE BÜNTETÉS-VÉGREHAJTÁSI INTÉZET
2019. február 14-én találkoztam vele először,
Valentin-napon.
Akkor már harmadik hónapja volt őrizetben.
A letartóztatása óta minden egyes nap kihallgatták Mr. Ghosnt.
Az ilyen kihallgatások nem szokványos beszélgetések,
nem olyanok, mint egy kellemes teadélután.
„Ha nem beszél, csak még rosszabb lesz.”
Ezt ismételgette az ügyész.
„Ha nem tesz vallomást, nem maga lesz az egyetlen célpontunk,
a családjára is rászállunk.”
A japán ügyvédek gyakran úgy hivatkoznak
erre a módszerre, hogy: „az elítélt igazsága”.
Ez egy olyan világ, ahol az idő kereke visszafelé forog.
Mintha megjelenne az Alice Csodaországban Fehér királynője,
mert a Fehér királynő világában az idő visszafelé halad.
Japánban pontosan így zajlik egy tárgyalás.
A büntetéssel kezdődik.
Azt követi a tárgyalás.
A legvégén pedig az ítélet.
Visszafelé halad az idő.
Egy olyan ország tartott fogva,
amit 17 éven át szolgáltam.
Végső soron azért állították pellengérre,
mert el akarták távolítani a pozíciójából,
de aztán börtönbe is küldték, tehát…
Ez már egy egészen más tészta, de nem tették volna ezt vele,
ha nem szolgál rá.
Ennyi.
A konzulátus követeivel küldetett egy levelet, hogy:
„Ne beszéljetek senkivel,
ne menjetek sehova, és vigyázzatok a telefonhívásokkal is!”
Őszintén szólva, kicsit megijedtünk.
Mondtam az unokatestvéremnek, hogy:
„Keressünk valakit, és hozzuk ki onnan! Muszáj segítenünk.”
MASSACHUSETTS, AMERIKAI EGYESÜLT ÁLLAMOK
KIEMELT SZEMÉLYT TARTANAK FOGVA TOKIÓBAN
AZONNALI KIMENEKÍTÉSI TERV SZÜKSÉGES
Rengeteget egyezkedtünk a bírósággal,
és végül kiengedték egymilliárd jen óvadék ellenében.
Próbáltuk elérni a büntetés-végrehajtási intézetnél,
hogy a hátsó ajtón hozhassuk ki,
de az intézet valamiért nem ment bele.
Japán munkásruhába öltöztettük Mr. Ghosnt.
Mikor már kint volt, beültettük egy kis furgonba.
Az álruhája
annyira szánalmas volt, hogy…
Már maga az álruha ténye alapvetően azt bizonyította,
hogy nem az igazság oldalán áll,
és ez rettenetesen elszomorított engem.
Ritkán adódik lehetőség egy külföldi megfigyelésére,
pláne egy olyan híres ember megfigyelésére, mint Ghosn.
Álmodni se mertem ilyen lehetőségről.
Mikor óvadék ellenében kiengedték,
bulvárújságíróként az volt a feladatom, hogy minden egyes lépését nyomon kövessem.
Teljes volt a káosz.
Gyakorlatilag dulakodott érte a média.
Egy teljes éven át tudósítottuk a mindennapi életét,
és közben egyszer se ült Nissan kocsiba.
MAGÁNGÉP KIBÉRELVE
KÍNAI LÉGTÉR ÉRINTÉSE A FELTARTÓZTATÁS ELKERÜLÉSE ÉRDEKÉBEN
KIMENEKÍTÉS KARÁCSONY UTÁN / HANGFALLÁDA / SZELLŐZŐNYÍLÁS SZÜKSÉGES
Tudta, hogy folyamatosan szemmel tartják.
A háza bejáratához
felszereltek egy biztonsági kamerát is.
Ha valaki meglátogatta, vagy akár csak elment otthonról,
az egészet rögzítették.
MT / ST / RG ÚTVONALTERV
ÉRKEZÉS KNR-RE DECEMBER 29-ÉN 22.00-KOR
ÉRKEZÉS ÉS TÁVOZÁS 24 ÓRÁN BELÜL
ALANY IGAZOLT TÖMEGE: 75 KG
TANGO MIKE
A kimenekítési tervet Michael Taylor dolgozta ki,
az amerikai különleges erők egykori ügynöke,
aki jó eséllyel számos volt katonát és biztonsági szakértőt is beszervezett,
hogy segítsenek neki kidolgozni a szökési tervet.
Szerintem már akkor elkezdte kitervelni a szökését,
amikor óvadék ellenében kiengedték.
Én legalábbis ezt hiszem.
Úgy hallottam, hogy ha valakivel találkozott,
azt mindig a Grand Hyatt hotelben tette.
Néha kocsival ment oda,
néha pedig gyalog.
Túlzás nélkül mondhatom, hogy mindennap ment valahova.
Így a képek és a videófelvételek kezdtek szinte teljesen egyformák lenni.
El akarta hitetni a nyomozókkal és az őrökkel,
hogy a Grand Hyatt látogatása a napi rutinjává vált,
és hogy nincs rá semmi különösebb oka.
Szerintem még azt is tudta,
hogy pontosan hol vannak ott a kamerák.
Megtiltották neki, hogy bárkivel is beszéljen,
aki valamilyen módon érintett az ügyben,
tehát az óvadék feltételei értelmében
Carlos Ghosnnak tilos volt
a feleségével, Carole-lal találkozni, beszélni, vagy akár levelet küldeni neki.
Ez egy kiegészítő feltétel volt.
Nagyon nehéz volt közölni vele
ezt a feltételt.
Mr. Ghosn, üzenne valamit a támogatóinak?
Arra kérjük az elnököt, hogy követelje meg a japán kormánytól
az emberi jogok tiszteletben tartását, vagy tegye lehetővé Carlos számára,
hogy Franciaországban folytassák le a tárgyalását.
- Maga szerint ő ezt akarná? - Igen,
hiszen nyilvánvaló, hogy Japánban nem részesülhet méltányos elbánásban.
Akárhányszor próbálkoztunk,
nem tűzték ki a tárgyalás időpontját.
A helyzetre való tekintettel
Mr. Ghosn azon tűnődött, hogy meddig kell még Japánban maradnia.
A tárgyalás időpontja felől érdeklődött,
és hogy vajon biztosítják-e számára
a méltányos elbánást.
Egyre gyakrabban kérdezgette ezeket.
Minden jel arra mutatott, hogy nem fogok méltányos elbánásban részesülni.
Rájöttem, hogy két lehetőségem van.
Vagy itt halok meg Japánban, vagy megszökök.
A letartóztatása után
egész Bejrút-szerte megjelentek a libanoni üzletembert támogató plakátok.
MELLETTED ÁLLUNK
Nem érthetjük meg Carlos Ghosnt,
a szándékait, a céljait, a siker és győzelem iránti vágyát,
és ahogy meg akarja mutatni, hogy ő a legjobb,
anélkül, hogy ismernénk a fájdalmas gyerekkorát.
Találtunk egy cikket egy bizonyos Boulos Massaad atyáról,
akit egy 1960. áprilisi estén holtan találtak.
Kétszer is meglőtték.
A bűntény helyszínén
láttak egy Peugeot-t, ami Carlos Ghosn apjáé volt.
Kiderítettük, hogy George Ghosn
arra kényszerítette a papot, Boulos Massaadot,
hogy gyémántot csempésszen ki Afrikából.
A tárgyalás eredményeképpen halálra ítélték.
De a 70-es évek közepén kirobbant egy polgárháború Libanonban.
Sikerült megszöknie a börtönből, és Brazíliában lelt menedékre.
Képzeljék csak el!
Egy olyan apa mellett kellett felnőnie, akit azzal vádoltak,
hogy meggyilkolt egy papot, majd halálra is ítélték emiatt.
Nagyon nehéz lehetett neki.
Carlos Ghosn egész életében a saját legendáját írta.
EGY UTOLSÓ TITOK
Egy olyan élettörténetet, ami nem teljesen fedi a valóságot.
Azért érezhette szükségét ennek,
hogy megmutathassa azoknak, akikkel együtt felnőtt, hogy:
„Nézzétek, milyen sikeres lettem a családi hátterem, az apám múltja,
és a saját gyerekkorom ellenére!
Nézzetek csak rám! Óriási dolgokat értem el.”
Utoljára 26-án találkoztam vele.
Odajött hozzám, és azt mondta:
„Szeretném kifizetni, Keiko.”
Meglepődtem, mert még nem kellett fizetnie.
De elkérte az összes nyugtát,
és ki is fizetett.
Aztán azt mondta, válasszak egy bort, amilyet csak szeretnék,
és megajándékozott két üveggel is.
Megkért, hogy csináljunk egy közös képet.
Korábban nem kért ilyet, és ezért nagyon örültem.
Még meg is ölelt.
Pedig nem volt egy ölelgetős fajta.
Szerintem azért ölelt meg, mert már tudta,
hogy meg fog szökni.
Tudta, hogy az az utolsó alkalom,
ezért adott ajándékot, ezért ölelt meg, és ezért akarta a közös képet.
Aminek mind nagyon örültem.
2019. DECEMBER 29.
Michael Taylor 29-én magángéppel érkezett
Dubajból a Kansai Nemzetközi Repülőtérre.
A japán emberek nagyon rendszeretők.
A rendszerető ember kiszámítható.
És a kiszámíthatóság gyengeség.
Carlos Ghosn 29-én délután fél 3-kor hagyta el otthonát.
A szokásos ruhámban indultam el otthonról.
Ha bárkivel összefutottam volna az utcán, az felismert volna.
Mr. Ghosn megérkezett a Grand Hyatthoz.
DÉLUTÁN 16.11
A hotelt már nem a szokványos ruhámban hagytam el.
Három cinkostársával találkozott a hotelben.
A hotelből a repülőtérre indultam.
Először taxiba ültem, azután pedig vonatra.
A vonaton két-három órán át körülvettek az emberek.
Kerülnöm kellett a feltűnést.
A repülőtéren biztos, hogy felismertek volna.
A Shin-Osaka állomáson ismét taxiba ültek.
Onnan pedig
elmentek egy hotelbe, ahol Michael Taylor már kivett egy szobát.
Ez a hotel közvetlenül kapcsolódik a Kansai Nemzetközi Repülőtérhez.
STARGATE HOTEL, OSZAKAI REPÜLŐTÉR
ESTE 20.14
ESTE 20.15
Úgy kellett gépre szállnom, hogy senki ne lásson meg.
És azt hogyan lehet megoldani? Poggyászban.
Ideje hazamenni!
Azután Carlos Ghosn már egyetlen
biztonsági kamerán se látható.
Mondhatni, hogy eltűnt.
Nagyjából este 10 körül
hagyták el a hotelt.
Egész pontosan este 9.57-kor.
Azt kellett megoldani, hogy a ládát átvilágítás nélkül
juttassuk fel a gépre.
Úgy döntöttünk, hogy Oszaka lesz erre a megfelelő hely.
Az is fontos volt, hogy az év végén csináljuk.
Hogy miért? Mert az emberek akkor mennek szabadságra.
Amíg az állandó személyzet szabadságol, ideiglenes alkalmazottak dolgoznak.
Ők nem ismerik annyira a protokollt.
Velem együtt négy-öt ember kellett, hogy megemeljük azt a nagy ládát.
Valaki még azzal is viccelt, hogy:
„Biztos egy gyönyörű fiatal lány van benne.”
Mr. Taylor azt mondta,
hogy mindnyájan hegedűművészek,
de én éreztem, hogy valami nem stimmel.
Gitártok volt náluk, nem pedig hegedűtok.
ESTE 22.20
A kritikus pillanat az volt, amikor a biztonsági szolgálathoz értek.
Itt volt a legnagyobb a valószínűsége, hogy Mr. Ghosnt elkapják.
Nagyon fontos volt, hogy a ládát ne világítsák át.
Mikor elérkezik az a pillanat, hogy az ember mindent feltesz egy lapra,
akkor minden erővel arra kell koncentrálnia,
hogy jól reagáljon, ha esetleg baj történne.
Nagyon intenzíven éljük meg az ilyen pillanatot.
A legegyszerűbb az lenne, ha…
Ne! Nagyon érzékeny hangszer.
Ki kéne hagyni az átvilágítást. Remélem, megértik.
Tökéletesen behangoltuk,
és lesz vele még néhány koncertünk. Egy komplett turné áll még előttünk.
Kinyithatjuk, ha kell, de emelni nem szabad. Ez egy…
Fél órán át vártam a repülőre felpakolt dobozban,
hogy a gép felszálljon.
Valószínűleg az volt életem leghosszabb várakozása.
Merész húzás volt.
Óriási vakmerőség, de bevált.
A Renault-Nissan egykori főnöke, Carlos Ghosn megszökött a házi őrizetből.
Épp a tárgyalására várt, amikor megszökött Japánból…
Meglepő és izgalmas fejlemények a Carlos Ghosn-sztoriban…
Friss hírek a Nissan egykori főnökéről, Carlos Ghosnról,
aki épp a tárgyalására várt, mikor megszökött Japánból…
Hála istennek, hogy sikerült!
Mintha visszatért volna minden energiám.
Mintha megrázott volna az áram, életre keltek volna az idegeim,
és mondtam a férjemnek, hogy:
„Úristen! Libanonban van! Te jó ég!
Ennyi volt. Vége az egész rémálomnak. Vége van.”
Remélhetőleg.
Nagyon örültem és szurkoltam is neki.
Végre láthatja a családját.
Rettenetesen örültem neki.
Még sírtam is örömömben.
Persze szomorú is voltam.
De a könnyeim örömkönnyek voltak.
A Nissan egykori elnöke, Carlos Ghosn, aki most már Libanonban van,
kiadott egy nyilatkozatot, miszerint:
„Most már Libanonban vagyok. Többé nem tarthat fogva
a korrupt japán igazságszolgáltatási rendszer,
ahol a bűnösséget…”
„…tombol a diszkrimináció,
és megtagadják az alapvető emberi jogokat.”
A mai nap nagyon fontos számomra.
Minden egyes nap ezt a napot vártam, amióta csak elkezdődött
ez a rémálom.
Tehát Mr. Ghosn a tárgyalás előtt megszökött.
Így a mai napig nem tudjuk biztosan, hogy tett-e törvénytelen dolgokat.
Számomra nem elég meggyőzőek a bizonyítékok ahhoz,
hogy bűnösnek gondoljam.
Ha tényleg az igazság oldalán áll,
akkor miért tett olyat,
hogy egy fekete dobozban bujkálva menekült el az országból?
Hatalmasat csalódtam benne.
Élete végéig ott ragadt.
Elvesztette minden hatalmát, mindent, ami fontos volt neki.
Ő lett a meztelen király. Teljesen meztelen.
SZÖKÉSE UTÁN AZ INTERPOL VÖRÖS KÖRÖZÉST ADOTT KI GHOSN ELLEN.
A JAPÁN ÉS A FRANCIA HATÓSÁGOK A SIKKASZTÁS, TÁRSASÁGI ESZKÖZÖKKEL VALÓ
VISSZAÉLÉS, PÉNZMOSÁS ÉS KORRUPCIÓ ÜGYÉBEN VÉGZETT NYOMOZÁS OKÁN
ELFOGATÓPARANCSOT ADTAK KI GHOSN ELLEN.
Felkészültem rá, hogy sok időt fogok Libanonban eltölteni,
de nehogy azt higgyék, hogy beletörődöm ebbe a helyzetbe!
Továbbra is küzdeni fogok azért, hogy tisztázzam a nevemet,
mert ez rendkívül fontos a számomra.
Képtelen vagyok elfogadni, hogy ilyen koholmányokkal,
ilyen hazugságokkal ők győzhetnek.
Képtelen vagyok elfogadni, mert ez az én történetem.
CARLOS GHOSN TOVÁBBRA IS SZÖKEVÉNYKÉNT ÉL LIBANONBAN, ÉS ÁRTATLANNAK VALLJA MAGÁT
VALAMENNYI ELLENE FELHOZOTT VÁD KAPCSÁN.
NEM KÍVÁNT INTERJÚT ADNI A JELEN DOKUMENTUMFILMHEZ.
MICHAEL TAYLORT KÉT ÉV BÖRTÖNBÜNTETÉSRE ÍTÉLTÉK JAPÁNBAN
A SZÖKTETÉSBEN JÁTSZOTT SZEREPE MIATT.
A MAGÁNGÉPTÁRSASÁG KÉT PILÓTÁJÁT ÉS ÜGYVEZETŐJÉT
NÉGY ÉVRE ÍTÉLTÉK TÖRÖKORSZÁGBAN.
2022-BEN GREG KELLYT HÁROM ÉV SZABADLÁBON TÖRTÉNŐ VÉDEKEZÉS UTÁN
HAT HÓNAP FELFÜGGESZTETT BÖRTÖNBÜNTETÉSRE ÍTÉLTÉK TOKIÓBAN,
MIVEL AZ EGYIK PÉNZÜGYI ÉV SORÁN SEGÍTETT CARLOS GHOSNNAK MEGKERÜLNIE
A FIZETÉS KÖZZÉTÉTELÉRE VONATKOZÓ TÖRVÉNYT.
KELLY ÉS A TOKIÓI ÜGYÉSZI IRODA IS FELLEBBEZETT A DÖNTÉS ELLEN.
KELLY AZÓTA MÁR VISSZATÉRT AZ EGYESÜLT ÁLLAMOKBA.
A JAPÁN IGAZSÁGSZOLGÁLTATÁSI RENDSZER ELÍTÉLÉSI ARÁNYA 99%-OS,
AZONBAN AZ ÜGYÉSZEK VIZSGÁLATI ELJÁRÁSA IGEN HOSSZADALMAS,
ÉS A GYANÚSÍTOTTAKNAK CSUPÁN 37%-A ÁLL BÍRÓSÁG ELÉ.
A NISSANT 1,6 MILLIÓ EURÓRA BÜNTETTÉK,
MERT NEM KÖZÖLTE A CARLOS GHOSNNAK KIFIZETETT DÍJAZÁS PONTOS ÖSSZEGÉT.
A NISSAN 10,7 MILLIÓ EURÓS KÁRTÉRÍTÉST KÖVETEL KELLYTŐL,
ILLETVE 83 MILLIÓ EURÓT CARLOS GHOSNTÓL.
A feliratot fordította: Vécsey Ádám